cyanic-selkie/wikianc huggingface dataset:
ফোরাত
ফোরাত দক্ষিণ-পশ্চিম এশিয়ার একটি নদী। এটি তুরস্কে উৎপত্তি লাভ করে সিরিয়া ও ইরাকের ভেতর দিয়ে প্রবাহিত হয়ে দজলা নদীর সঙ্গে মিলিত হয়েছে এবং পারস্য উপসাগরে গিয়ে পতিত হয়েছে। ফোরাত ও দজলা নদীর পানি ব্যবহার করেই প্রাচীন মেসোপটেমীয় সভ্যতা বিকাশ লাভ করেছিল। প্রাচীন সুমেরীয়, ব্যাবিলনীয় এবং আসিরীয় সভ্যতা বিকাশ লাভ করেছিল এই নদীকে ব্যবহার করেই। ফোরাত নদী দুই হাজার ৮০০ কিলোমিটার দীর্ঘ এবং এর অববাহিকার আয়তন প্রায় পাঁচ হাজার বর্গকিলোমিটার। এর মোট অববাহিকার মাত্র ৩০ শতাংশ তুরস্কে অবস্থিত। এর ৯০ শতাংশ পানির উৎস হলো তুরস্কের উচ্চভূমি। ফোরাত নদী গঠিত হয়েছে দুটি নদীর মিলনে। একটি কারা সু এবং অন্যটি মুরাত সু। নদীর তীরঘেঁষা প্রধান শহরগুলোর মধ্যে আছে সিরিয়ার রাক্কা ও দাইর আজ জর, ইরাকের রামাদি।
আঞ্চলিক রাজনীতির কারণে ফোরাত যেমন আলোচনার কেন্দ্রে তেমনি ধর্মীয় কারণেও ফোরাতের নাম মুসলিম বিশ্বে ছড়িয়ে পড়েছে। ফোরাত নিয়ে রাসুল (সা.) খুবই গুরুত্বপূর্ণ ভবিষ্যদ্বাণী করেছেন। এক হাদিসে রাসুল (সা.) বলেন, অচিরেই (একটা সময় এমন আসবে) ফোরাত নদীতে স্বর্ণের খনি উম্মোচিত হবে। সুতরাং যে ব্যক্তি সে সময় বেঁচে থাকবে সে যেন তার থেকে কোনো অংশ গ্রহণ না করে। (বুখারি হাদিস : ৭১১৯)
মুসলিম শরিফের বর্ণনায় এসেছে, ‘কিয়ামত সংঘটিত হবে না যতক্ষণ না ফোরাত নদীতে একটি স্বর্ণের পাহাড় প্রকাশ পাবে। মানুষ তা নিয়ে যুদ্ধে জড়াবে এবং প্রত্যেক দলের শতকরা ৯৯ জন মারা পড়বে। তাদের প্রত্যেকের কামনা থাকবে হায়! বেঁচে যাওয়া মানুষটি যদি আমিই হতাম! (মুসলিম শরিফ, হাদিস : ৭৪৫৪)
হাদিসের ব্যাখ্যায় শাইখুল ইসলাম তাকি উসমানি বলেন, ‘ফোরাত নদীতে স্বর্ণের পাহাড় উম্মোচিত হবে’—এর দুটি অর্থ হতে পারে। এক. নদীটির জায়গায় একটি পাহাড় উঠবে, যার ভেতর স্বর্ণের খনি থাকবে। দুই. নদীতে স্বর্ণের খনি থাকবে। তবে পাহাড়ের সঙ্গে তুলনার উদ্দেশ্য হলো স্বর্ণের পরিমাণ অনেক বেশি হবে।’ (তাকমিলাতু ফাতহিল মুলহিম, খণ্ড ১২, পৃষ্ঠা ২২৮)
দেবযানী রাজকুমারন
ব্যক্তিগত জীবন
দেবযানী ১৯৭৪ সালের ২২শে জুন তারিখে ভারতের মহারাষ্ট্রের মুম্বই য়ে সুষমা জয়দেব নামে জন্মগ্রহণ করেছিলেন। তাঁর বাবা জয়দেব কর্ণাটকের ম্যাঙ্গালোরের এবং মা লক্ষ্মী আম্মাল তামিলনাড়ুর নাগেরকাইলের বাসিন্দা। নকুল ও ময়ুর নামে তাঁর দুই ছোট ভাই রয়েছে। নকুল তামিল চলচ্চিত্র জগতে একজন অভিনেতা ও গায়ক হিসাবে কাজ করছেন, অন্যদিকে ময়ুর একটি আসন্ন চলচ্চিত্রে অভিনয়ের মাধ্যমে অভিষেক করবেন।
কর্মজীবন
কোয়েল নামক একটি হিন্দি চলচ্চিত্রে কোয়েল চরিত্রে অভিনয় করার মাধ্যমে দেবযানী তাঁর চলচ্চিত্র জীবন শুরু করেছিলেন; পরে এটি প্রযোজনার সময় বাতিল করা হয়েছিল। তিনি শত পঞ্চমী নামে একটি বাংলা চলচ্চিত্রে অভিনয় করেছেন। তিনি তামিল চলচ্চিত্রে খ্যাতি অর্জনের পূর্বে একটি মারাঠি চলচ্চিত্রেও অভিনয় করেছিলেন। তাঁর কর্মজীবনের প্রথম দিকের চলচ্চিত্রগুলো ৯০-এর দশকের শুরুতে এবং মধ্যে মুক্তি পেয়েছে।
১৯৯৬ থেকে ২০০০ সাল পর্যন্ত দেবযানী ৩৫টিরও বেশি চলচ্চিত্রে নায়িকার চরিত্রে অভিনয় করেছেন এবং কামাল হাসান, প্রশান্ত, অজিত, বিজয়, শরৎ কুমার, পার্থিবান এবং বিক্রমের মতো শীর্ষস্থানীয় অভিনেতাদের সাথে অভিনয় করেছেন।
খাগড়াছড়ি সেনানিবাস
খাগড়াছড়ি সেনানিবাস হচ্ছে খাগড়াছড়ি জেলায় অবস্থিত বাংলাদেশ সেনাবাহিনীর একটি সেনানিবাস। বাংলাদেশ সেনাবাহিনীর ২০৩ পদাতিক ব্রিগ্রেডের সেনারা এখনে বাস করে। এটি ২৪তম পদাতিক ডিভিশনের একটি অংশ। পার্বত্য চট্টগ্রাম অঞ্চলের পাচঁটি সেনানিবাসের মধ্যে এটি একটি।
শিবনারায়ণ চন্দরপল
শিবনারায়ণ চন্দরপল (Shivnarine Chanderpaul; জন্ম: ১৬ আগস্ট, ১৯৭৪) ক্যারিবীয় দ্বীপপুঞ্জের গায়ানার ইউনিটি ভিলেজে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজের সাবেক ক্রিকেট অধিনায়ক ছিলেন তিনি। প্রথম ভারতীয় বংশোদ্ভূত ও অষ্টম ক্যারিবীয় ক্রিকেটার হিসেবে ওয়েস্ট ইন্ডিজ ক্রিকেট দলের পক্ষ হয়ে ১০০ টেস্ট খেলেন। এছাড়াও দলকে ১৪টি টেস্ট এবং ১৬টি একদিনের আন্তর্জাতিকে অধিনায়কের দায়িত্ব পালন করেন। তিনি সবচেয়ে বেশি টেস্ট (৬৮) ক্রিকেটে পরাজিত দলের হয়ে খেলেছেন যা ব্রায়ান লারা’র (৬৩) চেয়েও বেশি।
খেলোয়াড়ী জীবন
ভারতীয় বংশোদ্ভূত চন্দরপল বামহাতে ব্যাটিং করে থাকেন। তিনি উইকেটে দীর্ঘ সময় ধরে টিকে থাকার জন্যে প্রসিদ্ধ হয়ে আছেন। প্রথম-শ্রেণীর ক্রিকেটে জ্যামাইকা বনাম গায়ানা দলের মধ্যেকার খেলায় সর্বোচ্চ ৩০৩* রান করেন।
১৯৯৩-৯৪ সালে বৌরদায় ইংল্যান্ড ক্রিকেট দলের বিরুদ্ধে অংশগ্রহণের মাধ্যমে টেস্ট ক্রিকেটে অভিষেক ঘটে তার। ধীরলয়ে দীর্ঘ সময় ধরে টিকে থাকার সুনামের পাশাপাশি টেস্ট ক্রিকেটে চতুর্থ দ্রুততম শতক করারও গৌরব অর্জন করেন। ২০০২-০৩ মৌসুমে গায়ানার বৌরদায় অস্ট্রেলিয়া দলের বিরুদ্ধে মাত্র ৬৯ বলে তিন অঙ্কের কোঠায় পৌঁছেন।
ডিসেম্বর, ২০১৩ সালে নিউজিল্যান্ডের হ্যামিলটনে নিউজিল্যান্ড ক্রিকেট দলের বিপক্ষে অনুষ্ঠিত ৩য় টেস্টে তিনি তার ২৯তম টেস্ট সেঞ্চুরি করে ডোনাল্ড ব্র্যাডম্যানের সাথে যোগ দেন। এছাড়াও তিনি সর্বোচ্চ টেস্ট রান সংগ্রহকারী হিসেবে ৬ষ্ঠ স্থানে পৌঁছান ও অ্যালান বর্ডারের ১১,১৭৪ রান অতিক্রম করেন। এছাড়াও তিনি ১৭শ বারের মতো অপরাজিত ছিলেন ও নতুন রেকর্ড গড়ে শচীন তেন্ডুলকরের ১৬বারের অপরাজিত থাকার রেকর্ড ভেঙ্গে ফেলেন।
২৪ মে, ২০১৫ তারিখে সফরকারী অস্ট্রেলিয়ার বিপক্ষে ওয়েস্ট ইন্ডিজ দলের ১২-সদস্যের প্রাথমিক দলে চন্দরপলকে অন্তর্ভুক্ত করা হয়নি। ব্রায়ান লারা এ সিদ্ধান্তের সমালোচনা করেন। কিন্তু, সাবেক ফাস্ট বোলার মাইকেল হোল্ডিংয়ের মতে, ‘আমি মনে করি না যে, ক্রিকেটারগণ শুধুমাত্র সিরিজ থেকে বিদায় নেয়ার জন্য অংশগ্রহণ করেন না।’ ৩০ মে চন্দরপলকে বাদ দিয়ে চূড়ান্ত তালিকা ঘোষণা করা হয়।
অধিনায়কত্ব
সম্প্রচারসত্ত্ব নিয়ে সাতজন খেলোয়াড়সহ তৎকালীন অধিনায়ক ব্রায়ান লারা'র সাথে ওয়েস্ট ইন্ডিজ ক্রিকেট বোর্ডের বিবাদ ঘটায় তাদেরকে বাদ দিয়ে মার্চ, ২০০৫ সালে দক্ষিণ আফ্রিকার বিরুদ্ধে চন্দরপলকে অধিনায়ক করে প্রথম টেস্টে ওয়েস্ট ইন্ডিজ মাঠে নামে। গ্রাহাম ডোলিংয়ের পর মাত্র দ্বিতীয় অধিনায়ক হিসেবে অভিষিক্ত খেলায় অপরাজিত দ্বি-শতক হাঁকান ও ইনিংস ডিক্লেয়ার করেন। ধারণা করা হয়েছিল যে, লারা দ্বিতীয় টেস্টে ফিরে এসে পুনরায় অধিনায়কের দায়িত্ব পালন করবেন। অক্টোবর, ২০০৫ সালে বিশ্ব একাদশের ২০-সদস্য দলে থাকলেও ১৪-সদস্যের তালিকায় তার নাম উল্লেখ করা হয়নি। তারপরও ওয়েস্ট ইন্ডিজের উল্লেখযোগ্য খেলোয়াড়দের মধ্যে চন্দরপলের নাম আজও উচ্চারিত হয়; বিশেষ করে তার নিজ মাতৃভূমি গায়ানায়।
এপ্রিল ২০০৬ সালে চন্দরপল ব্যাটিংয়ে মনোযোগ দেবার অভিপ্রায়ে অধিনায়কত্ব ছেড়ে দেন। তিনি দূর্বল ওয়েস্ট ইন্ডিজ দলকে নেতৃত্ব দিয়েছেন। চৌদ্দ টেস্টের মধ্যে মাত্র একটিতে জয়, দশটিতে পরাজয় এবং তিনটিতে ড্র করে তার দল। ১৬টি ওডিআইয়ের মধ্যে ফলাফলও বেশ বিপর্যকর ছিল। মাত্র দুইটিতে জয় এবং চৌদ্দটিতে পরাজিত হয় ওয়েস্ট ইন্ডিজ। ঐ মাসেই সাবেক ব্যাটসম্যান ব্রায়ান লারা তার অধিনায়কত্ব ফিরে পান।
২০০৮ সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
কার্ন নদী তেলক্ষেত্র
ডান|থাম্ব|350x350পিক্সেল|দক্ষিণ-মধ্য ক্যালিফোর্নিয়ার কার্ন নদী তেলক্ষেত্র (বেগুনি)। অন্যান্য তেল ক্ষেত্রগুলি ধূসর রঙে দেখানো হয়েছে। থাম্ব|কার্ন নদী তেলক্ষেত্রের আকাশ দৃশ্য, ২০১২। ডান|থাম্ব|১৯১০ সালে কার্ন নদী তেলক্ষেত্র কার্ন রিভার অয়েল ফিল্ড বা কার্ন নদী তেলক্ষেত্র হল নিম্ন সিয়েরার পাদদেশে বেকার্সফিল্ডের উত্তর-উত্তর-পূর্বে ক্যালিফোর্নিয়ার সান জোয়াকিন উপত্যকার কার্ন কাউন্টির একটি বড় তেলক্ষেত্র। এটি ক্রমবর্ধমান ২ বিলিয়ন ব্যারেল (৩২,০০,০০,০০০ ঘনমিটার) উৎপাদনের সঙ্গে মিডওয়ে-সানসেট অয়েল ফিল্ড ও উইলমিংটন অয়েল ফিল্ডের পরে ক্যালিফোর্নিয়ার বৃহত্তম তেলক্ষেত্র এবং মার্কিন যুক্তরাষ্ট্রে পঞ্চম বৃহত্তম তেলক্ষেত্র। ২০০৬ সালের হিসাব অনুযায়ী, তেলক্ষেত্রের আনুমানিক অবশিষ্ট মজুদ প্রায় ৪৭৬ মিলিয়ন ব্যারেল (৭,৫৭,০০,০০০ ঘনমিটার), যা রাজ্যের দ্বিতীয় বৃহত্তম তেলক্ষেত্রে পরিণত করে। এটিতে ৯,১৮৩ টি সক্রিয় কূপ ছিল, যা রাজ্যে মধ্যে দ্বিতীয় সর্বোচ্চ। তেলক্ষেত্রের প্রধান কার্যক্রম পরিচালনাকারী সংস্থা হল শেভরন কর্পোরেশন।
কাঠবিড়ালী (দ্ব্যর্থতা নিরসন)
কাঠবিড়ালীবলতে যা বোঝানো হতে পারে -
এডওয়ার্ড ডোনাল থমাস
এডওয়ার্ড ডোনাল থমাস (মার্চ 15, ১৯২০ – অক্টোবর ২০, ২০১২) একজন মার্কিন চিকিৎসক। তিনি ১৯৯০ সালে চিকিৎসাবিজ্ঞানে নোবেল পুরস্কার লাভ করেন।
জীবনী
থমাস ইউনিভার্সিটি অব টেক্সাস অ্যাট অস্টিন এ রসায়ন ও রাসায়নিক প্রকৌশলে পড়াশোনা করেন। তিনি ১৯৪১ সালে বিএ এবং ১৯৪৩ সালে এমএ ডিগ্রি অর্জন করেন। তিনি হার্ভার্ড মেডিকেল স্কুল থেকে ১৯৪৬ সালে এমডি ডিগ্রি অর্জন করেন।
ভ্যানেসা লরেন্স
ভ্যানেসা ভিভিয়েন লরেন্স (জন্ম: ১৪ জুলাই ১৯৬২) একজন ব্রিটিশ ব্যবসায়ী, ভূগোলবিদ এবং বক্তা যিনি আন্তর্জাতিক পরিমণ্ডলে কাজ করছেন।
২০০৮ সালের জানুয়ারিতে লরেন্সকে নববর্ষ সম্মাননার (নিউ ইয়ার্স অনার্স) তালিকায় সর্বাধিক সম্মানজনক বাথ অর্ডারের সহচর বা কম্প্যানিয়ন অব মোস্ট অনারেবল অর্ডার অব দ্য বাথ (সিবি) হিসেবে ভূষিত করা হয়েছিল। তিনি পুর প্রকৌশল জরিপ ইনস্টিটিউশন (ইনস্টিটিউশন অব সিভিল ইঞ্জিনিয়ারিং সার্ভেয়ার্স) এবং রয়েল প্রকৌশল একাডেমির সম্মানসূচক সভ্য অর্থাৎ ফেলো নির্বাচিত হয়েছিলেন। তিনি রয়েল চার্টার্ড সার্ভেয়ার্স ইনস্টিটিউশনের ফেলো, চার্টার্ড ম্যানেজমেন্ট ইনস্টিটিউটের সহযোগী, রয়েল ভূগোল সমিতির ফেলো, রয়েল-স্কটিশ ভূগোল সমিতির সম্মানসূচক ফেলো এবং চার্টার্ড ভূগোলবিদ হিসেবেও নিযুক্ত রয়েছেন।
তার সরকারী কর্মজীবনে তিনি এসিইর সহ-প্রতিষ্ঠাতা ও উদ্বোধনী সভাপতির দায়িত্ব পালন করেন যা বিভিন্ন সরকারি সংস্থা, বাণিজ্য তহবিল এবং অ-বিভাগীয় প্রতিষ্ঠানসমূহের প্রধান নির্বাহীদের প্রতিনিধিত্ব করে। এর পাশাপাশি তিনি ভৌগোলিক তথ্য প্যানেলেরও সভাপতি ছিলেন।  এছাড়াও তিনি উপ-প্রধানমন্ত্রীর কার্যালয় এবং উন্মুক্ত ভূস্থানিক কনসোর্টিয়ামের অ-নির্বাহী পরিচালক হিসেবে দায়িত্ব পালন করেছিলেন।
সরকারের সঙ্গে কাজ করার পূর্বে তিনি লঙম্যান গ্রুপের পিয়ার্সন পিএলসি এবং অটোডেস্কে কর্মরত ছিলেন।
রয়েল স্কটিশ ভূগোল সমিতি থেকে তাকে অসামান্য প্রতিভা এবং বিশ্বব্যাপী খ্যাতির জন্য স্কটিশ ভূগোল পদক প্রদান করা হয়েছিলো। ২০০৮ সালে ইনস্টিটিউট অব ডিরেক্টরস থেকে তিনি বর্ষসেরা সাউথ-ইস্ট ডিরেক্টর (ডিরেক্টর অব দ্য ইয়ার) পুরস্কার অর্জন করেছেন এবং ২০০০-২০১০ সালের দশকসেরা ভূস্থানিক ব্যক্তিত্ব হিসেবেও স্বীকৃত হয়েছিলেন।
২০১১ সালে, জাতিসংঘ—বৈশ্বিক ভূস্থানিক তথ্য ব্যবস্থাপনা বা গ্লোবাল জিওস্প্যাটিয়াল ইনফরমেশন ম্যানেজমেন্ট (ইউএন-জিজিআইএম) সম্পর্কিত বিশেষজ্ঞ কমিটির প্রতিষ্ঠাকালীন সহ-সভাপতি হিসেবে দায়িত্ব পালন করার জন্য লরেন্সকে নির্বাচিত করেছিলো জাতিসংঘ।   ভৌগোলিক তথ্যে সরকারি এবং বেসরকারি খাতের জন্য শীর্ষস্থানীয় বিশ্ব কর্তৃপক্ষ হিসাবে "ইউএন-জিজিআইএম"কে প্রতিষ্ঠিত করার প্রয়াসে অন্যদের সাথে অব্যাহতভাবে চার বছর ধরে তিনি এই দায়িত্ব পালন করেছিলেন। চার বছর শেষে ইউএন-জিজিআইএম ত্যাগ করার পরে, তাকে আন্ডার–সেক্রেটারি-জেনারেল ড. উ হংবো একটি প্রশংসামূলক সনদপত্র (সার্টিফিকেট অব অ্যাপ্রিসিয়েশন) প্রদান করেন।
২০১৫ সালে, লরেন্সকে স্যাটেলাইট অ্যাপ্লিকেশন ক্যাটাপল্ট লিমিটেডের অ-নির্বাহী পরিচালক, বিশ্বব্যাংক গ্রুপের ভূ-স্থানিক সংক্রান্ত তথ্যের জন্য বৈশ্বিক উপদেষ্টা,  লোকেশন ইন্টারন্যাশনাল লিমিটেডের পরিচালক এবং আরবান বিগ ডাটা সেন্টারের উপদেষ্টা গ্রুপের সদস্য হিসেবে নিযুক্ত করা হয়েছিল।
এছাড়াও তিনি ১৩৫ স্কোয়াড্রন রয়েল ইঞ্জিনিয়ার্সের সম্মানসূচক (অনারারি) কর্নেল,  সাউদাম্পটন বিশ্ববিদ্যালয়ের অতিরিক্ত (অ্যাডজাঙ্ক্ট) অধ্যাপক, কিংস্টন বিশ্ববিদ্যালয়ের পরিদর্শন অধ্যাপক, ভূগোল সঙ্ঘের (অ্যাসোসিয়েশন) সম্মানসূচক ভাইস-প্রেসিডেন্ট, রয়েল জিওগ্রাফিকাল সমিতি ও উইনচেস্টার বিজ্ঞান কেন্দ্রের ট্রাস্টি এবং কুরি পার্কিনসন ট্রাস্ট ও ম্যাপঅ্যাকশনের একজন পৃষ্ঠপোষক ছিলেন।
অস্ট্রেলিয়ান সেক্স পার্টি
অস্ট্রেলিয়ান সেক্স পার্টি ছিল অস্ট্রেলীয় রাজনীতিতে ধর্মের ক্রমবর্ধমান প্রভাব নিয়ে উদ্বেগের প্রতিক্রিয়া হিসাবে ২০০৯ সালে প্রতিষ্ঠিত একটি অস্ট্রেলীয় রাজনৈতিক দল। দলটি একটি প্রাপ্তবয়স্ক-শিল্প লবি গ্রুপ, ইরোস অ্যাসোসিয়েশন থেকেই জন্মগ্রহণ করেছিল। এর নেতা ফিয়োনা প্যাটেন আগে সমিতির প্রধান নির্বাহী ছিলেন।
প্যাটেন দলটিকে একটি "নাগরিক মুক্তির বিকল্প" হিসাবে বর্ণনা করেছিলেন। প্যাটেন সেন্সর ব্যবস্থাপনা, সাম্যতা এবং বৈষম্যের মতো ইস্যুতে একজন প্রবীণ প্রচারক। ২০১৪ সালের রাজ্য নির্বাচনে প্যাটেন ভিক্টোরিয়ান আইন পরিষদে নির্বাচিত হয়েছিলেন।
অস্ট্রেলীয় নির্বাচনী কমিশন (এইসি) এর পক্ষ থেকে ৫ মে ২০১৫ তারিখে দলটির নিবন্ধন বাতিল হয়েছিল, এটা নিরীক্ষণের পর যে, এটি ৫০০ সদস্যের বিধিবদ্ধ প্রয়োজনীয়তা পূরণ করতে পারছে না, তবে জুলাইয়ে পুনরায় নিবন্ধিত হয়েছিল।
সেক্স পার্টি ভিক্টোরিয়া রাজ্য পর্যায়ে নিবন্ধিত ছিল, যেখানে এর সংসদীয় প্রতিনিধিত্ব ছিল, পাশাপাশি অস্ট্রেলীয় রাজধানী অঞ্চল এবং উত্তর অঞ্চলগুলিতেও। ২০১৭ সালে, দলটি অস্ট্রেলিয়ান সাইক্লিস্ট পার্টির সাথে একীভূত হয়ে রিজন পার্টি গঠন করে।
ওয়াও! সংকেত
thumb|300px|The WOW! Signal. '''ওয়াও! সংকেত''' (Wow! signal) একটি সরু পরিসরের বেতার সংকেত। অধ্যাপক জেরি আর. এহমান ১৯৭৭ সালের ১৫ আগস্ট তারিখে ওহাইও স্টেট ইউনিভার্সিটির বিগ এয়ার বেতার দূরবীক্ষণ যন্ত্র থেকে এটি চিহ্নিত করেন। এই সংকেতটি সবার দৃষ্টি কেড়ে নিয়েছিলো, কারণ এতে বহির্জাগতিক প্রাণের সম্ভাবনা দেখা দিয়েছিলো। সংকেতটি ১৪২০ মেগা হার্জের ছিল এবং যা ৭২ সেকেন্ড ধরে বিরাজমান থেকে অকস্মাৎ বিলীন হয়ে যায়। পরবর্তীতে সংকেতটি গ্রহণের এবং বিশ্লেষণের জন্য যথা সম্ভব চেষ্টা চালানো হয়। কিন্তু নির্দিষ্ট একটি সময় অবধি এই সংকেতটি আর গ্রহণ করা সম্ভব হয় নি। তবে পরবর্তী সময়ে এটার রহস্যভেদে 'সেন্টার অব প্লানাটারি সাইন্স' এর একটি টীম সমর্থ হয়। তারা প্রমাণ করে যে, সংকেতটি একটা ধুমকেতু থেকে আসছিল। ২০১৭ সালে যখন ধুমকেতুটি সৌরজগতের একই স্থান বরাবর অতিক্রম করে, তখন একই ধরনের আরেকটি সংকেত গৃহীত হয়। পরে গবেষণায় Wow! Signal'এর সাথে সাথে এর হুবহু মিল পাওয়া যায়। আর এভাবেই Wow! Signal নিয়ে রহস্য উত্তেজনাময় মাতামাতির অন্ত ঘটে। এবং বর্তমান সময়ে রহস্য উন্মোচনের এই বিষয়টি বেশ জনপ্রিয়তা অর্জন করে। সর্বোপরি, সংকেতটি ওহাইও স্টেট ইউনিভার্সিটির প্রকল্পের একটি বড় সাফল্য।
শুকুরালি পুলাতভ
শুকুরালি এগাম্বার্দি ওগ্লি পুলাতভ (জন্ম ২৩ ফেব্রুয়ারি ১৯৯০), কেবলমাত্র শুকুরালি পুলাতভ নামে পরিচিত, একজন উজবেকিস্তানি ফুটবলার যিনি বাংলাদেশ প্রিমিয়ার লিগ ক্লাব চট্টগ্রাম আবাহনীর হয়ে একজন ডিফেন্ডার হিসেবে খেলেন।
তিনি উজবেকিস্তান সুপার লিগে ৮ বছরেরও বেশি সময় ধরে খেলেছেন। তিনি ২০১৭-১৮ মৌসুমে নেফচির নেতৃত্ব দেন। তিনি মালদ্বীপ, বাংলাদেশ, ইন্দোনেশিয়া এদের প্রথম বিভাগও খেলেছেন।
এলিজাবেথ মারিনকোলা
এলিজাবেথ মারিনকোলা একজন উন্মুক্ত প্রবেশাধিকার সক্রিয়তাবাদী। তিনি আফ্রিকান অ্যাকাডেমি অব সায়েন্সেসের যোগাযোগ এবং ওকালতি প্রবীন উপদেষ্টা। তিনি বিজ্ঞানে নিবেদিত সরকারি সম্পদ বৃদ্ধি ও বিজ্ঞানের উন্নত জনশিক্ষার উন্নয়নে গুরুত্বপূর্ণ অবদান রেখেছেন এবং বৈজ্ঞানিক সাহিত্যে উন্মুক্ত প্রবেশাধিকার, উন্মুক্ত বৃত্তি এবং গবেষণা যোগাযোগ অগ্রস্ররের পক্ষে একজন উপদেষ্টা। তার ২০১৩ সালের টেডমেড বক্তব্য বিজ্ঞান, প্রযুক্তি এবং চিকিৎসা (এসটিএম) প্রকাশকদের বিভিন্ন সমস্যার সমাধান করে।
শিক্ষা ও কর্মজীবন
মারিনকোলা স্ট্যানফোর্ড বিশ্ববিদ্যালয় থেকে স্নাতক ডিগ্রি অর্জনের পাশাপাশি স্ট্যানফোর্ড গ্র্যাজুয়েট স্কুল অব বিজনেস থেকে এমবিএ ডিগ্রি অর্জন করেন। ১৯৯১ থেকে ২০০৫ সাল পর্যন্ত তিনি আমেরিকান সোসাইটি ফর সেল বায়োলজির (এএসসিবি) নির্বাহী পরিচালক এবং কোষের আণবিক জীববিজ্ঞানের প্রকাশক হিসাবে দায়িত্ব পালন করেছিলেন। তার নেতৃত্বে, এএসসিবি মার্কিন যুক্তরাষ্ট্রের রাষ্ট্রপতির কাছ থেকে বিজ্ঞান, গণিত ও প্রকৌশল পরামর্শদাতার এক্সিলেন্সের জন্য ২০০৪ সালের ইনস্টিটিউশনাল প্রেসিডেন্সিয়াল অ্যাওয়ার্ড পেয়েছিল। ২০০৪ সালে মারিনকোলা এএসসিবি'র প্রথম নাগরিক সদস্য (প্রয়াত অভিনেতা এবং ক্রিস্টোফার রিভের সাথে) হিসাবে এএসসিবি নামকরণ করেছিলেন। মেরিনকোলা ২০০০ থেকে ২০০৩ সাল পর্যন্ত প্রথমে ন্যাশনাল ইনস্টিটুটেস অফ হেলথ পূবমেড সেন্ট্রাল জাতীয় উপদেষ্টা কমিটিতে দায়িত্ব পালন করেছিলেন।
২০০৫ থেকে ২০১১ সাল পর্যন্ত তিনি পাবলিক লাইব্রেরি অব সায়েন্সের (পিএলওএস)-এর পরিচালনা পর্ষদে দায়িত্ব পালন করেন। ২০০৫ থেকে ২০১৩ সাল পর্যন্ত তিনি সোসাইটি ফর সায়েন্স অ্যান্ড দ্য পাবলিকের (এসএসপি) সভাপতি এবং সিইও ছিলেন। তিনি সায়েন্স নিউজ এবং সাইন্স নিউজ ফর কিডস-এর প্রকাশক ছিলেন। তিনি এসএসপিতে দায়িত্ব পালন কালে সায়েন্স নিউজ সাধারণ উৎকর্ষ এবং সর্বাধিক উন্নত ম্যাগাজিনের জন্য সোসাইটি অব ন্যাশনাল অ্যাসোসিয়েশন পাবলিকেশন্সের (পরবর্তীতে যার নামকরণ করা হয় অ্যাসোসিয়েশন মিডিয়া অ্যান্ড পাবলিশিং) কাছ থেকে ২০০৯ সালের এক্সেল পুরস্কার পেয়েছিল। এসএসপির সভাপতি হিসাবে তিনি ইউএসএ বিজ্ঞান এবং প্রকৌশল উত্সবের উপদেষ্টা বোর্ডে কাজ করেন।
পিএলএসে যোগদানের আগে ২০১২ থেকে ২০১৩ সাল পর্যন্ত তিনি ওপেন অ্যাক্সেস জার্নাল ইলাইফের পরিচালনা পর্ষদের প্রথম সভাপতির দায়িত্ব পালন করেন। পিএলওএস নিশ্চিত করেছে যে ২০১৬ সালের শেষের দিকে তিনি তার অবস্থান থেকে বিদায় নেন।
পারিবারিক জীবন
এলিজাবেথ মারিনকোলা তিন সন্তানের (জেমি, পলা এবং রাহেল) জননী।
কুডিয়াট্টম
কুডিয়াট্টম বা কুটিয়াট্টম হল ভারতের কেরালা রাজ্যের একটি ঐতিহ্যবাহী নৃত্য-নাট্য শিল্প পরিবেশনা। এটি সঙ্গম যুগের একটি প্রাচীন শিল্প পরিবেশনা কুথুর উপাদানের সাথে প্রাচীন সংস্কৃত নাট্যের সংমিশ্রণ। কুডিয়াট্টম আনুষ্ঠানিকভাবে ইউনেস্কো কর্তৃক মানবতার মৌখিক এবং অধরা ঐতিহ্যের সেরা শিল্পকর্ম হিসাবে স্বীকৃত। alt=Koodiyattam Performance.|থাম্ব| কুডিয়াট্টম মালয়ালম ভাষায় কুডিয়াট্টম কথার অর্থ হলসম্মিলিত অভিনয়। ঐতিহ্যগত কুথুর উপাদানগুলির সাথে সংস্কৃত নাট্যের পরিবেশনাকে একত্রিত করে এর উতপত্তি হয়েছে। কুডিয়াট্টম ঐতিহ্যগতভাবে মন্দিরের নাট্যমঞ্চে পরিবেশিত হয়। কেরালায় মন্দিরের নাটমঞ্চ কুথাম্বলাম নামে পরিচিত। এটি একমাত্র প্রাচীন সংস্কৃত নাট্যশিল্প যা বর্তমানেও জীবিত আছে। এই শিল্পের মাধ্যমে কেরালায় এক হাজার বছরের ইতিহাস নথিভুক্ত করা হয়েছে। কুডিয়াট্টম এবং চাকিয়ার কুথু ছিল প্রাচীন ভারতের মন্দিরের বিশেষ করে কেরালার নাটকীয় নৃত্য পূজা সেবার অন্যতম এক পদ্ধতি। কুডিয়াট্টম এবং চাকিয়ার কুথু উভয়েরই উৎপত্তি প্রাচীন শিল্পরূপ কুথু থেকে, যা সঙ্গম সাহিত্যে এবং পরবর্তী পল্লব, পান্ডিয়ান, চেরা এবং চোল যুগের লিখিত নথিতে বহুবার উল্লেখ করা হয়েছে। থাম্ব| কুডিয়াট্টম অভিনয়শিল্পী কপিলা বেণু
বাদ্যযন্ত্র
বাম|থাম্ব|200x200পিক্সেল| মিজভানে রাখা মিজভানা (একটি কাঠের বাক্স বিশেষ করে মিজভানু রাখার জন্য তৈরি) ঐতিহ্যগতভাবে, কুডিয়াট্টমে ব্যবহৃত প্রধান বাদ্যযন্ত্রগুলি হল মিঝাভু, কুঝিতালম, এডাক্কা, কুরুমকুজল এবং শঙ্খ । এর মধ্যে সবচেয়ে বিশিষ্ট বাদ্যযন্ত্র হল একটি তাল যন্ত্র যা আম্বালাভাস নাম্বিয়ার বর্ণের একজন ব্যক্তি বাজান, যার সাথে নাঙ্গিয়ারম্মা কুঝিথালাম (এক ধরনের করতাল) বাজানো হয়।
নৃত্য শৈলী
ডান|থাম্ব|227x227পিক্সেল| কুডিয়াট্টম গুরু মণি মাধব চাক্যর "রাবণ" হিসাবে ঐতিহ্যগতভাবে চকিয়াররা (কেরালার হিন্দুদের একটি উপজাতি ) এবং নাঙ্গিয়ারম্মারা ( আম্বালাবাসী নাম্বিয়ার বর্ণের মহিলা) কুডিয়াট্টম নৃত্য পরিবেশন করে। কুডিয়াট্টম কথার অর্থ হল একই সাথে বাদ্যযন্ত্র বাজানো ও অভিনয় পরিবেশন করা। মঞ্চে একাধিক অভিনেতারা মিজাভু বাজনার তালে তালে অভিনয় করে। বিকল্পভাবে, এটি সংস্কৃত নাটকের একটি সাধারণ অনুশীলনের উদাহরন
এই নৃত্য নাট্য পরিবেশনার প্রধান অভিনেতা হলেন একজন চকিয়ার পুরুষ শিল্পী যিনি মন্দিরের কুথাম্বলামে (মন্দিরের নাটমঞ্চ) আচারিক কুথু এবং কুডিয়াট্টম পরিবেশন করেন। চকিয়ার নারী শিল্পীদের এতে অংশগ্রহণের অনুমতি নেই। পরিবর্তে, নাঙ্গিয়ারম্মারা কুডিয়াট্টমের নারী চরিত্রে অভিনয় করেন।  কুডিয়াট্টম পরিবেশনা অত্যন্ত দীর্ঘ এবং বিস্তৃত হয়, যা ১২ থেকে ১৫০ ঘন্টা অবধি বেশ কয়েকটি রাত জুড়ে উপস্থাপিত হয়। একটি সম্পূর্ণ নৃত্য নাট্য পরিবেশনা তিনটি অংশ নিয়ে গঠিত। এর মধ্যে প্রথমটি হল পুরপ্পাদু যেখানে একজন অভিনেতা নৃত্যের সাথে একটি শ্লোক পরিবেশন করেন। এর পরের অংশ নির্বাহনম যেখানে অভিনেতা অভিনয় ব্যবহার করে নাটকের প্রধান চরিত্রের পটভূমি উপস্থাপন করেন। এরপরে  প্রকৃত নাটক শুরু হয়। পরিবেশনার চূড়ান্ত অংশটি হল কুডিয়াট্টম, যা নিজেই একটি একক নাটক। প্রথম দুটি অংশ পুরপ্পাদু এবং নির্বাহনম একক শিল্পীর অভিন্যের মাধ্যমে প্রদর্শিত হয় কিন্তু কুডিয়াট্টম পর্বে মঞ্চে অভিনয় ও নৃত্য উপস্থাপনার জন্য বেশ কয়েকজন নৃত্য-নাট্য অভিনেতা ও কলাকুশলীদের প্রয়োজন হয়।
চকিয়ার সম্প্রদায়ের প্রবীণরা ঐতিহ্যগতভাবে তাদের তরুণদের এই শিল্পকর্ম শেখাতেন। ১৯৫০ এর দশক পর্যন্ত এই শিল্পকর্ম শুধুমাত্র চকিয়ারদের দ্বারা সঞ্চালিত হয়েছিল। ১৯৫৫ সালে, গুরু মণি মাধব চাক্যর প্রথমবারের মতো মন্দিরের বাইরে কুডিয়াট্টম পরিবেশন করেন,  যার জন্য তিনি কট্টর চাক্যর সম্প্রদায়ের অনেক সমস্যার সম্মুখীন হন।
তানোর পৌরসভা
তানোর পৌরসভা বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত 'গ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
মৌজাঃ ২২টি
গ্রামঃ ২৬টি
আয়তন ও জনসংখ্যা
মোট আয়তনঃ ২৭.৪৩০ বর্গ কি.মি.
মোট জনসংখ্যাঃ ৫০,৯৩০ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো (১৯৪২-বর্তমান) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ কির-তি রিন-পো-ছে  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো ১৯৪২ খ্রিষ্টাব্দে তিব্বতের আমদো অঞ্চলে জন্মগ্রহণ করেন। ১৯৪৬ খ্রিষ্টাব্দে তাকে ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং নামক দশম কির-তি রিন-পো-ছে  উপাধিধারী লামার পুনর্জন্ম রূপে চিহ্নিত করা হয় ও পরের বছর তাকে স্তাগ-ত্শাং-ল্হা-মো  বৌদ্ধবিহারের প্রধানের পদে অধিষ্ঠিত করা হয়। ১৯৪৯ খ্রিষ্টাব্দে চীন তিব্বত আক্রমণ করলে তিনি ভারত পালিয়ে যান।। ১৯৬২ খ্রিষতাব্দে চতুর্দশ দলাই লামা তাকে ভিক্ষুর শপথ প্রদান করেন। ১৯৬০ থেকে ১৯৬৪ খ্রিষ্টাব্দের মধ্যে তিনি বক্সার ও ডালহৌসি শহরে বৌদ্ধধর্মে শিক্ষালাভ করেন। ১৯৬৮ খ্রিষতাব্দে তিনি দার্জিলিংয়ের গাদেন তাশি ছোলিং বিহারের প্রশাসনিক দায়িত্ব গ্রহণ করেন। এই সময় তিনি বারাণসী শহরে অবস্থিত কেন্দ্রীয় তিব্বতী অধ্যয়ন বিশ্ববিদ্যালয় থেকে নয় বছর ধরে শিক্ষালাভ করে শাস্ত্রী এবং আচার্য্য উপাধি লাভ করেন। ১৯৭৮ খ্রিষ্টাব্দ থেকে প্রায় এক দশক ধরে তিনি হিমাচল প্রদেশের ধর্মশালা শহরে অবস্থিত লাইব্রেরী অব টিবেটান ওয়ার্কস অ্যান্ড আর্কাইভস প্রতিষ্ঠানে গবেষণারত থাকেন। এই সময় তিনি সিক্কিমের গ্যাংটক শহরে অবস্থিত নামগ্যাল তিব্বত অধ্যয়ন সংস্থানের প্রশাসনিক কার্যে চতুর্দশ দলাই লামার প্রতিনিধি হিসেবে দায়িত্ব পালন করেন। ১৯৮৪ খ্রিষ্টাব্দে তিনি তিব্বতের নির্বাসিত সরকারের প্রতিনিধি রূপে  তিনি তিব্বত ও চীন যাত্রা করেন। ১৯৮৭ খ্রিষ্টাব্দের পর থেকে তিনি তিব্বতের নির্বাসিত সরকারের বিভিন্ন প্রশাসনিক দায়িত্ব পালন করেন। ১৯৯২ খ্রিষতাব্দে তিনি ধর্মশালা শহরে তিব্বতী অধ্যয়নের একটি শিক্ষাকেন্দ্র স্থাপন করেন। ১৯৯৭ খ্রিষ্টাব্দে তিনি তিব্বতের নির্বাসিত সরকারের ধর্ম ও সংস্কৃতি বিষয়ক মন্ত্রকের দায়িত্ব গ্রহণ করেন। এই সময় তিনি এশিয়ান বুদ্ধিষ্ট কনফারেন্স ফর পিস নামক ধর্মসভার সহসভাপতিত্ব করেন।
রাসেল মাহমুদ
রাসেল মাহমুদ একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
সিঁদখাড়ি
সিঁদখাড়ি হলো পুরুলিয়ার একটি সংক্ষিপ্ত চলচ্চিত্র। এটির কাহিনী ও চিত্রনাট্য লিখেছেন এবং এটি পরিচালনা করেছেন কুচিল মুখোপাধ্যায়, এতে তিনি একটি মূখ্য ভূমিকায় রয়েছেন।
রেমন্ড কে. জনসন
'''রেমন্ড কে. জনসন''' (১৯০১-১৯৯৯) ছিলেন একজন মার্কিন চিত্রগ্রাহক এবং চলচ্চিত্র পরিচালক। তিনি মনোগ্রাম পিকচার্সের মতো পভার্টি রো স্টুডিওগুলির জন্য বিশটিরও বেশি কম বাজেটের ওয়েস্টার্নধর্মী চলচ্চিত্র পরিচালনা করেছেন।
দ্বিতীয় বিশ্বযুদ্ধে অংশগ্রহণের পর, জনসন মেট্রো-গোল্ডউইন-মেয়ারের হলিউড স্টুডিওতে যান ও সেখানের ক্যামেরা ইউনিট দলে যোগ দেন। পরে তিনি এই বিভাগের প্রধান হন।
গোমদণ্ডী রেলওয়ে স্টেশন
গোমদণ্ডী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার বোয়ালখালী উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে গোমদণ্ডী রেলওয়ে স্টেশন তৈরি করা হয়।
পরিষেবা
গোমদণ্ডী রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
ম্যাথু ফ্লেমিং
ম্যাথু ভ্যালেন্টাইন ফ্লেমিং (Matthew Fleming; জন্ম: ১২ ডিসেম্বর, ১৯৬৪) চেশায়ারের ম্যাকক্লেসফিল্ড এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে দক্ষতা দেখিয়েছেন ম্যাথু ফ্লেমিং।
খেলোয়াড়ী জীবন
প্রথম-শ্রেণীর ক্রিকেটে প্রথম দুই বলে ছক্কা হাঁকিয়ে যাত্রা শুরু করেন। ১৯৯৭ থেকে ১৯৯৮ সময়কালে সংক্ষিপ্তকালের জন্য ইংল্যান্ড দলের পক্ষে ১১টি একদিনের আন্তর্জাতিকে অংশ নিয়েছেন ম্যাথু ফ্লেমিং। বেশ কয়েক মৌসুম কেন্ট দলের নেতৃত্বে ছিলেন।
ব্যক্তিগত জীবন
অবসর পরবর্তী সময়কালে ২০১৬ থেকে ২০১৭ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেছেন ম্যাথু ফ্লেমিং।
ম্যাথু ফ্লেমিংয়ের প্রপিতামহ চার্লস লেসলি ১৮৮০-এর দশকে ইংল্যান্ড ও মিডলসেক্সের পক্ষে প্রথম-শ্রেণীর ক্রিকেট খেলেছেন। জেমস বন্ডের রচয়িতা ইয়ান ফ্লেমিং সম্পর্কে তার আত্মীয়।
কারাকোরাম গিরিপথ
কারাকোরাম গিরিবর্ত্ম (क़राक़रम दर्रा; ) ভারত ও চীনের মধ্যে কারাকোরাম পর্বতশ্রেণীতে অবস্থিত একটি গিরিবর্ত্ম।
ইতিহাস
প্রাগৈতিহাসিক যুগ থেকে ওই গিরিপথ ব্যবহৃত হয়ে আসছে লাদাখের লেহ্‌ থেকে তারিম উপত্যকার ইয়ারকন্দের মধ্যে যাতায়াতের জন্য। ঐতিহাসিক গিরিপথের ও পারেই ইয়ারকন্দ, কাশগড়, খোটান, শাহিদুল্লার মতো একের পর এক ঐতিহাসিক জনপদ। তারিম উপত্যকা তথা ইয়ারকন্দ এখন কমিউনিস্ট চিনের শাসনাধীন। আর লেহ্‌ তথা লাদাখ ভারতের অংশ। তাই আগের সেই অবাধ যাতায়াত বহু যুগ ধরেই বন্ধ।
ভৌগোলিক অবস্থান
কারাকোরাম গিরিবর্ত্ম ভারতের কেন্দ্র শাসিত অঞ্চল লাদাখ-এর লেহ জেলা ও চীনের স্বায়ত্বশাসিত অঞ্চল জিনজিয়াং প্রদেশের মধ্যে কারাকোরাম পর্বতশ্রেণীতে স্থানাঙ্কে অবস্থিত। সিয়াচেনের উত্তর-পূর্ব কোনায় সমুদ্রপৃষ্ঠ থেকে  উচ্চতায় অবস্থান।
ভূ-রাজনৈতিক গুরুত্ব
কারাকোরাম গিরিবর্ত্ম ভারতের জম্মু ও কাশ্মীর রাজ্য ও চীনের জিনজিয়াং প্রদেশের সীমান্তের ওপর অবস্থিত হওয়ায় এই গিরিবর্ত্মের রাজনৈটিক গুরুত্ব অপরিসীম। ভূপ্রাকৃতিক দিক থেকে ভারতের জন্য দুর্বল বিন্দু ছিল শুধুমাত্র কারাকোরাম পাস। আর চিনের জন্য সুবিধাজনক বিন্দুও ছিল ওটাই। কারণ কারাকোরাম পাসের ঠিক দক্ষিণে লাদাখের যে অংশ, সেই এলাকা এতই জনবিরল এবং মরুভূমি সদৃশ যে, বাহিনী মোতায়েন রাখার পক্ষে ওই এলাকা মোটেই অনুকূল ছিল না। কিন্তু কারাকোরাম পাসের উত্তরে তারিম অববাহিকা বা কারকাশ উপত্যকার ভূপ্রকৃতি এবং আবহাওয়া অনেকটাই সহনীয়। ওই অঞ্চলে বাহিনী রাখা বা ওই অঞ্চল দিয়ে দ্রুত কারাকোরাম পাস পেরিয়ে আসা অপেক্ষাকৃত ভাবে সহজ। নিজেদের জন্য এই সুবিধাজনক পরিস্থিতিটা কোনও ভাবে বদলে যাক, তা চিন চায়নি।
গিরিবর্ত্মের ঠিক পশ্চিম দিকে অবস্থিত সিয়াচেন হিমবাহ অঞ্চলের অধিকারের ওপর ভারত ও পাকিস্তানের দ্বন্দ্ব এর গুরুত্ব অনেকাংশে বৃদ্ধি করেছে। ১৯৬৩ খ্রিষ্টাব্দে চীন ও পাকিস্তানের মধ্যে সীমান্ত চুক্তিতে কারাকোরাম গিরিবর্ত্মকে ভারত, পাকিস্তান ও চীনের সীমান্তের সংযোগবিন্দু বলে উল্লেখ করা হলেও ভারত এই চুক্তিতে অংশগ্রহণ করেনি। বর্তমানে এই সংযোগবিন্দু কারাকোরাম গিরিবর্ত্ম থেকে ১০০ কিলোমিটার পশ্চিমে সিয়াচেন মুজতাঘ পর্বতশ্রেণীর পশ্চিম ইন্দিরা টোলের নিকটে যে স্থানে প্রকৃত ভূমি অবস্থান রেখা ভারত-চীন সীমান্তের সাথে মিলিত হয়, সেই স্থানে অবস্থিত।
পরিকাঠামো উন্নয়ন
ভারতে দারবুক থেকে দৌলত বেগ ওল্ডি পর্যন্ত ২৫৫ কিলোমিটার রাস্তা তৈরির কাজ শেষ । ওই রাস্তায় একাধিক সেতু বানাতে হয়েছে। সবচেয়ে বড় যে সেতু, সেটা তৈরি হয়েছে শিয়ক নদীর উপরে। ২০১৯-এর অক্টোবরে সেই সেতুর উদ্বোধন করেছিলেন প্রতিরক্ষামন্ত্রী রাজনাথ সিংহ। এই রাস্তা পৌঁছে গিয়েছে কারাকোরাম পাসের খুব কাছে। চিনের অস্বস্তি সেখানেই। এ বার ওল্ডি থেকে কারাকোরাম পাস পর্যন্ত ১৭-১৮ কিলোমিটার রাস্তা তৈরি করে ফেললেই সম্পূর্ণ হয়ে যাবে। অনেক রকম ভাবেই এই কাজকে আটকানোর চেষ্টা করছিল চীন ।
দৌলত বেগ ওল্ডি
এটি একটি সামরিক ঘাঁটি। সুপ্রাচীন কাল থেকে এর ব্যবহার হয়ে আসছে। প্রাচীন চাগতাই খানাত পরবর্তী মোগলিস্তান-এর উত্তরসূরি কাশগর এর ইয়ারখন্ট খানাত এর প্রতিষ্ঠাতা ছিলেন সুলতান সাঈদ খান। তিনি মুঘল সাম্রাজ্যের প্রতিষ্ঠাতা বাবর-এর সমসাময়িক। তিনি ১৫৩৩ সালে দুঘলাত শাসক মির্জা আবু বকর দুঘলাতকে পরাজিত করে ইয়ারখন্ট ফেরার পথে এখানে মৃত্যু বরণ করেন।
দৌলত বেগ ওল্ডিতে ভারত বিমানঘাঁটিও বানিছে । এটি বিশ্বের সর্বোচ্চ এয়ারস্ট্রিপ। ১৯৬২ সালে জুলাই মাসে এয়ার মার্শাল চন্দ্র কান্ত শান্তারাম রাজে মার্কিন সংস্থা ফায়ারচাইল্ড নির্মিত সামরিক পরিবহন বিমান সি -৮২ প্যাকেট এই ঘাঁটিতে প্রথমবার সফল অবতরণ করেন।
২০০৮ সাল থেকে বর্তমানে দুই টারবাইন ইঞ্জিন চালিত আন্তোনোভ এন-৩২ বিমান এই ঘাঁটিতে নিয়মিত ব্যবহার করা হয়। ২০১৩ সালে চার টারবাইন ইঞ্জিন চালিত '''সি-১৩০জে হারকিউলিস অবতরণ করে, যা এন-৩২ এর ২.৫ গুন বেশি ক্ষমতার বিমান।
বিশ্বনাথ জেলা
বিশ্বনাথ জেলা (IPA: ˌbɪswəˈnɑːθ ˈtʃɑːrɪˌælɪ) আসামের একটি নবগঠিত জেলা। ২০১৫ সালের ১৫ আগস্ট তারিখে আসামের মুখ্যমন্ত্রী তরুণ গগৈ ডাঙরীয়া বিশ্বনাথ জেলা গঠন আনুষ্ঠানিক ভাবে ঘোষণা করেছিলেন। শোণিতপুর জেলার বিশ্বনাথ মহকুমার বেশিরভাগ অংশ এবং গহপুরের কিছু অংশ নিয়ে বিশ্বনাথ জেলা গঠন করা হয়। এর উত্তরে অরুণাচল প্রদেশ দক্ষিণে ব্রহ্মপুত্র নদ এবং গোলাঘাট জেলা, পূর্বে লখিমপুর জেলা এবং পশ্চিমে শোণিতপুর জেলা অবস্থিত। জেলাটির সদর স্থান হল বিশ্বনাথ চারিআলি।
ইতিহাস
উত্তর-পূর্ব ভারতের প্রাচীন তীর্থক্ষেত্র বিখ্যাত শিব মন্দির বিশ্বনাথের থেকেই এই অঞ্চলের নাম বিশ্বনাথ হয়েছে । বর্তমান যে অঞ্চলকে বিশ্বনাথ বলা হয়, সেই অঞ্চলের পুরনো নাম ছিল 'সলা'। তারপর পরিচিত হল নদুয়ার নামে। বর্তমান নদুয়ার অঞ্চলের পূর্ব অংশই বিশ্বনাথ অঞ্চল। প্রশাসনিক মহকুমা হ'ল বিশ্বনাথ। পুরানো এবং তন্ত্রে উল্লিখিত বিশ্বনাথ নামে বিশ্বনাথ তীর্থক্ষেত্র বা বিশ্বনাথ ধামকে বোঝাত। বিশ্বনাথ শব্দের অর্থ বিশ্বের নাথ। বিশ্বের নাথের অধিষ্ঠান ক্ষেত্র এই বিশ্বনাথ। বিশ্বনাথকে গুপ্তকাশীও বলা হয়। কিম্বদন্তি মতে, কুমুদ এবং কৌস্তভ নামের দুজন মুনির শাপে বিশ্বনাথ গুপ্তকাশী হ'ল। গুপ্তকাশীর অর্থ এই যে, এটি কাশী বলে পরিচিত নয়।
ফেডোরা মিডিয়া রাইটার
ফেডোরা মিডিয়া রাইটার (পূর্বে ফেডোরা লাইভ ইউএসবি ক্রিয়েটর) একটি মুক্ত ও উন্মুক্ত উৎসের সফটওয়্যার যা অপারেটিং সিস্টেমের লাইভ ইউএসবি তৈরির জন্য তৈরি করা হয়েছে।
মনিজেহ হেকমত
থাম্ব|মনিজেহ হেকমত মনিজেহ হেকমত ( ফার্সি : منیژه حکمت) একজন ইরানি চলচ্চিত্র পরিচালক । ১৯৬২ সালের ২রা মার্চ ইরাকের আরকে জন্মগ্রহণ করেন তিনি। ১৯৮০ সাল থেকে তিনি সহকারী পরিচালক এবং প্রযোজনা ব্যবস্থাপক হিসেবে ২৫ টিরও বেশি ছবিতে কাজ করেছেন। ২০০২ সালে তিনি তার প্রথম ফিচার ফিল্ম উইমেন্স প্রিজন ( জেন্ডন-ই জ্যানন ) পরিচালনা করেছিলেন। এই চলচ্চিত্রটি ৮০টিরও বেশি আন্তর্জাতিক চলচ্চিত্র উৎসবে দেখানো হয়েছে এবং সাতটি পুরস্কার পেয়েছে। ২০০৭ সালে নির্মিত থ্রি উইমেন ( সেহ জান ) হেকমতের দ্বিতীয় ফিচার ফিল্ম। হেকমত পাঁচটি উল্লেখযোগ্য চলচ্চিত্র প্রযোজনা করেছেন যার মধ্যে রয়েছে পুরস্কারপ্রাপ্ত ফিচার ফিল্ম দ্য গার্ল ইন দ্য স্নিকার্স এবং এ বাঞ্চ অফ গ্রাস ।এবাঞ্চ অফ গ্রাস ইরানি কুর্দিস্তানে নির্মিত এবং জার্মানি দ্বারা প্রযোজিত। তার ২০১৮ সালের সিনেমা, দ্য ওল্ড রোডে, হেকমত নারীর প্রতি সহিংসতার সামাজিক সমস্যার কথা বলেছেন।
হেকমত চলচ্চিত্র পরিচালক জামশিদ আহঙ্গারনিকে বিয়ে করেছেন। তাদের মেয়ে পেগাহ্হ আহঙ্গারনি একজন চলচ্চিত্র অভিনেত্রী।
আব্দুল বাসিত হিন্দি
আব্দুল বাসিত আলি হিন্দি (عبدالباسط هندي‎, Abdulbasit Hindi; জন্ম: ২ ফেব্রুয়ারি ১৯৯৭; আব্দুল বাসিত হিন্দি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল আহলি এবং সৌদি আরব অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৬ সালে, বাসিত সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
আব্দুল বাসিত আলি হিন্দি ১৯৯৭ সালের ২রা ফেব্রুয়ারি তারিখে সৌদি আরবের সাবিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বাসিত জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
আনবলিপ্পু
আনবলিপ্পু (அன்பளிப்பு; 'অর্থ' উপস্থাপন) হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন এ. সি. তিরুলোকচন্দ্র, তিনি ছিলেন চলচ্চিত্রটির গল্পকার এবং আরুর দাসকে নিয়ে কাহিনী লিখেছিলেন, চলচ্চিত্রটির প্রযোজক ছিলেন এস. গান্ধীরাজ এবং চিত্রনাট্যকার এ. সি. তিরুলোকচন্দ্র। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, নাগেশ, এম এন নম্বিয়ার, জয়শঙ্কর এবং বিজয়ানির্মলা। চলচ্চিত্রটির সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন।  চলচ্চিত্রটি বক্স অফিসে সাফল্যতা পেয়েছিলো।
সঙ্গীত
কন্নদাসনের কথায় গানের সুর করেছিলেন মনয়ঙ্গত সুব্রমণিয়ন বিশ্বনাথন।
সিলেট সরকারি আলিয়া মাদ্রাসা
সিলেট সরকারি আলিয়া মাদ্রাসা বাংলাদেশের ইসলামী শিক্ষাপ্রতিষ্ঠানের মধ্যে বিখ্যাত একটি সরকারি আলিয়া মাদ্রাসা।  সিলেট শহরের প্রাণকেন্দ্র চৌহাট্টায় অবস্থিত। ১৯১৩ সালে প্রতিষ্ঠিত হওয়া প্রতিষ্ঠানটি সিলেট সরকারি মহিলা কলেজের বিপরীত পার্শ্বে অবস্থিত। এটি বাংলাদেশের তিনটি সরকারি আলিয়া মাদ্রাসার মধ্যে একটি। ততকালীন শিক্ষামন্ত্রী সৈয়দ আব্দুল মজিদ মাদ্রাসাটি সরকারি উদ্যোগে প্রতিষ্ঠা করেন।
ইতিহাস
প্রথম দিকে সিলেট সরকারি আলিয়া মাদ্রাসা সিলেট শহরের নইয়ুরপুল এলাকায় আনজুমানে ইসলামিয়া নামে একটি ছোট বেসরকারি মাদ্রাসা ছিল। তৎকালীন আসাম সরকারের শিক্ষামন্ত্রী খান বাহাদুর সৈয়দ আব্দুল মজিদ এ মাদ্রাসাটি সম্প্রসারণ ও সরকারিকরণের উদ্যেগ গ্রহণ করেন। ১৯১৩ সালে সরকার কলকাতা আলিয়া মাদ্রাসার অধীনে সিলেট শহরের প্রাণকেন্দ্র চৌহাট্টায় একটি সিনিয়র মাদ্রাসা পুনঃস্থাপন করে। ১৯৩৩ সালে এ মাদ্রাসাকে ঢাকা উচ্চ মাধ্যমিক বোর্ডের অধীনে নিউ স্কিমে উচ্চ মাদ্রাসায় পরিণত করা হয়। পরবর্তীকালে এ মাদ্রাসাটিই সিলেট আলিয়া মাদ্রাসা নামে পরিচিত পায়। আবু নসর ওহীদের প্রচেষ্টায় সিলেট আলিয়া মাদ্রাসা ১৯৩৫ সালে কামিল হাদীস মঞ্জুরি লাভ করে। সিলেট আলিয়া মাদ্রাসা বাংলাদেশের আলিয়া মাদ্রাসা ধারার প্রথম কামিল মাদ্রাসা।
ক্যাম্পাস
বর্তমান মাদ্রাসা ৯ একর জমির উপর প্রতিষ্ঠিত। প্রতিষ্ঠানটিতে তিনটি ভবন, একটি ছাত্রাবাস এবং একটি ঐতিহাসিক ময়দান রয়েছে। সিলেটের বড় বড় রাজনৈতিক সভাগুলি এ ময়দানেই অনুষ্ঠিত হয়।
শিক্ষা ব্যবস্থা
সিলেট আলিয়া মাদ্রাসায় দাখিল নবম শ্রেণি হতে ছাত্র ভর্তি করা হয়ে থাকে। এই মাদ্রাসায় প্রাথমিক শিক্ষা ইবতেদায়ী পর্যায় চালু নেই। মাদ্রাসার দাখিল পর্যায়ে বিজ্ঞান ও মানবিক উভয় শাখাই চালু রয়েছে এবং আলিম শ্রেণিতেও বিজ্ঞান ও মানবিক শাখা চালু রয়েছে। মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ বিভাগ, আল হাদিস এন্ড ইসলামিক স্টাডিজ, ফিকহ, আরবি ভাষা ও সাহিত্য বিভাগ ও দাওয়াহ বিভাগ চালু রয়েছে। এ প্রতিষ্ঠানের ফলাফল বরাবরই ভাল, সিলেট বিভাগের মধ্যে শীর্ষ স্থানীয় ফলাফল প্রায়ই দেখা যায়।
শিক্ষক ও শিক্ষার্থী
মাদ্রাসার নবম শ্রেণি হতে কামিল পর্যন্ত মোট ছাত্র সংখ্যা ৬৫০ জন। এবং শিক্ষক রয়েছেন ৩০ জন।
সুযোগ-সুবিধা
মাদ্রাসাটি সরকারি মাদ্রাসা অনন্য এমপিও ভুক্ত মাদ্রাসাগুলো থেকে সরকারি কিছু সুবিধা বেশি ভোগ করে, যেমনঃ ছাত্র ও শিক্ষকদের সরকারি বৃত্তি, সরকারি কর্মকর্তাদের জন্য অনুদান, সরকারি শিক্ষাপ্রতিষ্ঠানের বাজেট প্রভৃতি। এছাড়াও মাদ্রাসার উদ্যোগে মাদ্রাসাটি সকল আধুনিক সুযোগ-সুবিধা সম্পন্ন একটি মাদ্রাসা।
গ্রন্থাগার
মাদ্রাসায় রয়েছে একটি সমৃদ্ধ লাইব্রেরি। যেখানে প্রায় ১১,০০০ হাজার গ্রন্থ রয়েছে। এই গ্রন্থাগার সিলেট শহরের মধ্যে একটি বৃহত্তম গ্রন্থাগার। লাইব্রেরীতে কুরআন ও হাদিস বিশ্লেষণী ধর্মী বই, বিভিন্ন তাফসীর বই, মৌলিক হাদিসের বই, বিজ্ঞান সাময়িকী, দেশ ও বিদেশের জাতীয় ও আন্তর্জাতিক জার্নাল সহ আধুনিক বই এখানে পাওয়া যায়। ছাত্র ও শিক্ষকগণ এখান থেকে বই সংগ্রহ করে পড়াশোনা করতে পারে।
বিজ্ঞানাগার
মাদ্রাসার বিজ্ঞান ছাত্রদের গবেষণা ও হাতে-কলমে শেখার জন্য বিজ্ঞানাগারের প্রয়োজন আছে। মাদ্রাসার পক্ষ থেকে বিজ্ঞানের সকল বিষয়ের জন্য আলাদা আলাদা বিজ্ঞানাগার রয়েছে। সেগুলো হলঃ
অধ্যক্ষের তালিকা
সিলেট সরকারি আলিয়া মাদ্রাসায় প্রায় ৪৫টি অধ্যক্ষের উপরে দায়িত্ব পালন করেছেন, তারা হলঃ
৪৭. প্রফেসর মুহাম্মদ মাহমুদুল হাসান, ৩১ জানুয়ারি ২০২২ - বর্তমান
উল্লেখযোগ্য শিক্ষার্থী
মাদ্রাসার উল্লেখযোগ্য ছাত্রদের অন্যতম হলেন:
অ্যালান হজকিন
অ্যালান লয়েড হজকিন একজন ব্রিটিশ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।
জীবনী
হজকিন অক্সফোর্ডশায়ারে জন্মগ্রহণ করেন। তিনি পড়াশোনা করে কেমব্রিজ বিশ্ববিদ্যালয়ের ট্রিনিটি কলেজে। তিনি ১৯৯৮ সালে কেমব্রিজে মৃত্যুবরণ করেন।
সিবিবিসি
সিবিবিসি (CBBC) হল একটি ব্রিটিশ ফ্রি-টু-এয়ার পাবলিক ব্রডকাস্ট শিশুদের টেলিভিশন চ্যানেল যা বিবিসি এর মালিকানাধীন এবং পরিচালিত। এটি ৬-১২ বছর বয়সী শিশুদের জন্য বিবিসি এর সমস্ত সামগ্রীর জন্য ব্যবহৃত ব্র্যান্ড। এর বোন চ্যানেল সিবিবিস ৬ বছরের কম বয়সী শিশুদের জন্য প্রোগ্রামিং এবং বিষয়বস্তু সম্প্রচার করে। এটি প্রতিদিন সকাল ৭টা থেকে সন্ধ্যা ৭টা পর্যন্ত (১১ এপ্রিল ২০১৬ থেকে ৪ জানুয়ারী ২০২২ পর্যন্ত ৭অম থেকে ৯প্ম পর্যন্ত) সম্প্রচার করে, বিবিসি থ্রি এর সাথে টাইমশেয়ার করে।
দুবাই স্পোর্টস
দুবাই স্পোর্টস হল দুবাই, সংযুক্ত আরব আমিরাত ভিত্তিক একটি ২৪/৭ স্পোর্টস চ্যানেল। চ্যানেলটি ১৯৯৮ সালে স্থানীয়ভাবে সারা দেশে খেলাধুলার খবরের অন্যতম সম্প্রচার মাধ্যম শুরু হয়েছিল এবং বিশ্বব্যাপী বিভিন্ন ক্রীড়া ইভেন্ট দেখানোর বিশেষাধিকারপ্রাপ্ত হয়েছিল। এটি দুবাই মিডিয়া ইনকর্পোরেটেডের একটি চ্যানেল।
র‍্যালাস একুয়াটিকাস
জলজ রেইল (ইংরেজি : ওয়াটার রেইল), দ্বিপদ নাম র‍্যালাস একুয়াটিকাস, হচ্ছে রেইল পরিবারভুক্ত পাখি যারা ইউরোপ, এশিয়া এবং উত্তর আফ্রিকার জলাভূমিতে বাস করে। উত্তর ও পূর্বের পাখিরা পরিযায়ী স্বভাবের হলেও এই প্রজাতির পাখিরা উষ্ণ অঞ্চলে স্থায়ী ভাবে বাস করে।
শ্রেণীবিন্যাস
জীনগত মিল লক্ষ্য করলে এরা প্যাসিফিক গ্যালির‍্যালাস রেইলসের নিকটাত্মীয়। ১৭৫৮ সালে লিনিয়াস তার সিস্টেমা ন্যাচারাই গ্রন্থে সর্বপ্রথম ওয়াটার রেইল সম্পর্কে বর্ণনা করেন। তিনি এদের দ্বিপদ নামকরণ করে। নামটি এসেছে লাতিন থেকে যার অর্থ ওয়াটার রেইল।
মধুসূদন মুখোপাধ্যায়
মধুসূদন মুখোপাধ্যায় ঊনবিংশ শতকে বাংলা শিশু সাহিত্যের প্রথম যুগের শ্রেষ্ঠ লেখক। ১৮৫১ খ্রিস্টাব্দে গঠিত ভার্নাকুলার লিটারেচার সোসাইটির অন্যতম অনুবাদক ও এক সময়ের সম্পাদক ছিলেন।
ভার্নাকুলার লিটারেচার সোসাইটির রচনাবলী গার্হস্থ্য বাংলা পুস্তক সংগ্রহ প্রকাশে তিনি গুরুত্বপূর্ণ ভূমিকা পালন করেন। এই সিরিজের যে সকল পুস্তক তিনি অনুবাদ করেন সেগুলি হল -
জ্যোতিপ্রিয় মল্লিক
জ্যোতিপ্রিয় মল্লিক একজন ভারতীয় রাজনীতিবিদ এবং পশ্চিমবঙ্গ সরকারের বর্তমান "খাদ্য ও সরবরাহ মন্ত্রী"। তিনি ২০১১ পশ্চিমবঙ্গ রাজ্য বিধানসভা নির্বাচনে হাবড়া আসন থেকে নির্বাচিত বিধায়ক।   বর্তমানে পশ্চিমবঙ্গের খাদ্য ও সরবরাহ বিভাগের মন্ত্রী হিসাবে দায়িত্বে রয়েছেন।
২০০৭ শীতকালীন এশিয়ান গেমস
২০০৭ শীতকালীন এশিয়ান গেমস এশিয়ার দ্বিতীয় বৃহত্তম ক্রীড়া আসর শীতকালীন এশিয়ান গেমসের ৬ষ্ঠ আসর হিসাবে ২০০৭ সালের ২৮ জানুয়ারি থেকে ৪ ফেব্রুয়ারি পর্যন্ত চীনের চ্যাংচুনে অনুষ্ঠিত হয়। এটি চীনে অনুষ্ঠিত শীতকালীন এশিয়ান গেমসের দ্বিতীয় আসর এর আগে ১৯৯৬ শীতকালীন এশিয়ান গেমস চীনের হারবিনে অনুষ্ঠিত হয়।
ক্রীড়াসমুহ
২০০৭ শীতকালীন গেমসে ৪৭ বিষয়ে ১০ টি ক্রীড়া প্রতিযোগিতা অনুষ্ঠিত হয়।
অংশগ্রহণকারী দেশ
২০০৭ এশিয়ান শীতকালীন গেমস একমাত্র আসর যেখানে প্রথমবারের মত এশিয়া অলিম্পিক কাউন্সিলের সকল সদস্য এনওসি প্রতিনিধি পাঠায়। ২৫টি এনওসি প্রতিযোগিতায় অংশগ্রহণের জন্য নাম নথিভুক্ত করে।
The following only sent non-competing delegations:
পশ্চিম কার্বি আংলং জেলা
পশ্চিম কার্বি আংলং জেলা আসামের ৩৫ টি জেলার ভিতর নতুন গঠন হওয়া জেলা। কার্বি আংলং জেলার পশ্চিম অংশ নিয়ে ২০১৬ সালে এই জেলা আনুষ্ঠানিক ভাবে উদ্বোধন করা হয়। জেলাটি কার্বি আংলং স্বায়ত্বশাসিত পরিষদের একটা অংশ। এর প্রশাসনিক কাজকর্ম ভারতীয় সংবিধানের ষষ্ঠ অনুসূচী মতে চালানো হয়।
ভাষা
কার্বি ভাষা এই অঞ্চলের মুখ্য ভাষা। এর সাথে ইংরাজী, হিন্দী এবং অসমীয়া ভাষা এই অঞ্চলে প্রচলিত। এই জেলায় কার্বি জনগোষ্ঠীর সাথে তিবা, লালুং, গারো, বড়ো ইত্যাদি জনগোষ্ঠী বসবাস করে।
যাতায়াত
এই জেলার সদর হামরেণ অন্যান্য শহরের সাথে স্থলপথে যোগাযোগ আছে। কার্বি আংলং স্বায়ত্বশাসিত পরিষদের বাস জেলার সদর এবং অন্য গুরুত্বপূর্ণ স্থান যেমন গুয়াহাটী, ডিফু, হোজাই ইত্যাদির সাথে সংযোগ করে। অন্যতম কাছের রেল স্টেশন হোজাই হামরেণ থেকে প্রায় ৪৭ কি.মি. দূরে অবস্থিত। লোকপ্রিয় গোপিনাথ বরদলৈ আন্তর্জাতিক বিমান বন্দর পশ্চিম কার্বি আংলং জেলার নিকটবর্তী বিমান বন্দর।
ইসলামে নিরাপত্তা
( امان) বা নিরাপত্তা অর্থাৎ ইসলামে নিরাপত্তা হল একজন ব্যক্তি (যাকে তখন বলা হয়) বা সীমিত সময়ের জন্য একটি সম্প্রদায়ের নিরাপত্তা নিশ্চিত করার ইসলামী আইন ধারণা। যারা সুরক্ষা প্রার্থনা করে এটি তাদের নিরাপত্তার নিশ্চয়তা বা ক্ষমার আশ্বাসের প্রতিনিধিত্ব করতে পারে এবং কাফির  বা দের (শত্রু এলিয়েন) জন্য নিরাপদ আচরণের দলিলের রূপ নিতে পারে।
বিবর্তন
ধারণাটির প্রাক-ইসলামিক উৎস রয়েছে, যা আরবের গোত্রগুলোর মধ্যে অনুশীলনের জন্য চিহ্নিত করা হয়েছে, যাতে একটি ভিন্ন উপজাতির সদস্যদের উপর একটি উপজাতির সুরক্ষা প্রসারিত করেছিল (প্রায়শই নিষিদ্ধ করা হয়েছিল)। ইসলামের নবী মুহাম্মাদ সমগ্র মুসলিম সম্প্রদায়কে আবৃত করার জন্য উপজাতীয় সংহতি এবং সুরক্ষা প্রসারিত করেছিলেন, যাতে মুসলমানদের দ্বারা অমুসলিমদের কাছে নিরাপত্তার প্রতিশ্রুতি প্রসারিত হতে পারে এবং শহর বা জনগণের যারা নবজাত মুসলিম খিলাফতের কাছে আত্মসমর্পণ করেছিল তাদের জন্য জারি করা নিরাপত্তা চুক্তির  ভিত্তি তৈরি করতে পারে, এবং এটি এই দলগুলিকে ইসলামী আইনের অধীনে সুরক্ষিত  প্রদান করেছিল।
পরবর্তী সময়ে বিশেষভাবে নিরাপদ-উত্তরণ ধারণার কারণে সীমিত সময়ের জন্য (এক চন্দ্র পঞ্জিকা পর্যন্ত) সীমাবদ্ধ হয়ে পড়েছিল, যা শত্রুদের ইসলামী ভূখণ্ডে থাকার সময় জারি করা হয়েছিল, এবং সেই সময়ের মধ্যে মুসলমানদের দ্বারা নির্যাতিতদের 'নিরাপত্তার জায়গায়' প্রস্থান করার অধিকার ছিল। ইসলামিক দেওয়ানি আইনের দৃষ্টিতে একজন ক্ষণস্থায়ী কে ইসলামিক ভূমিতে তার উপস্থিতির সময়কালের জন্য ইসলামিক শাসনের অধীনে বসবাসকারী র মতোই বিবেচনা করা হয়, তবে এটি ফৌজদারি আইনের ক্ষেত্রেও প্রযোজ্য কিনা তা নিয়ে ভিন্ন ভিন্ন ঐতিহ্য বিদ্যমান। বণিক বা জাহাজ বিধ্বস্ত মানুষরা বাদে বিদেশী দূতেরা স্বয়ংক্রিয়  মর্যাদা উপভোগ করত। ফলস্বরূপ প্রাথমিক মধ্যযুগে মুসলিম ও অমুসলিম রাষ্ট্রের মধ্যে বাণিজ্য ও কূটনীতির সুবিধার্থে  জারি করা ছিল একটি মৌলিক উপায়। দ্বাদশ শতাব্দীর শেষের দিক থেকে মুসলিম ও খ্রিস্টান রাষ্ট্রগুলির মধ্যে দ্বিপাক্ষিক চুক্তিতে (যা বণিক ও তীর্থযাত্রীদের অধিকার ও বাধ্যবাধকতা নির্ধারণ করে)  প্রতিস্থাপন করতে শুরু করে।
মুসলমানদের জন্য নিরপত্তা
পরাজিত বিদ্রোহীদের মতো মুসলমানদের জন্যও জারি করা যেতে পারে। প্রাথমিক ইসলামি যুগে এটি একটি বহুবিস্তৃত প্রথা ছিল, যদিও জোসেফ শ্যাচটের মতে, "এগুলি কঠোরভাবে বলতে গেলে অতিরিক্ত বা এমনকি ধর্মীয় আইনের সাথে বেমানান"।
সুহিলপুর ইউনিয়ন, ব্রাহ্মণবাড়িয়া সদর
সুহিলপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
আয়তন
সুহিলপুর ইউনিয়নের আয়তন ৭,৬৫২ একর (৩০.৯৭ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সুহিলপুর ইউনিয়নের মোট জনসংখ্যা ৪২,৪৫২ জন। এর মধ্যে পুরুষ ২১,১৭৪ জন এবং মহিলা ২১,২৭৮ জন। মোট পরিবার ৭,৫২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৭১ জন।
ইতিহাস
সুহিলপুর ইউনিয়ন পূর্বে সুহিলপুর দক্ষিণ ইউনিয়ন নামে পরিচিত ছিল।
অবস্থান ও সীমানা
ব্রাহ্মণবাড়িয়া সদর উপজেলার উত্তর-মধ্যাংশে সুহিলপুর ইউনিয়নের অবস্থান। এ ইউনিয়নের দক্ষিণে মাছিহাতা ইউনিয়ন ও ব্রাহ্মণবাড়িয়া পৌরসভা; পশ্চিমে ব্রাহ্মণবাড়িয়া পৌরসভা, নাটাই উত্তর ইউনিয়ন ও তালশহর পূর্ব ইউনিয়ন; উত্তরে বুধল ইউনিয়ন এবং পূর্বে মজলিশপুর ইউনিয়ন ও বিজয়নগর উপজেলার পত্তন ইউনিয়ন অবস্থিত।
প্রশাসনিক কাঠামো
সুহিলপুর ইউনিয়ন ব্রাহ্মণবাড়িয়া সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী সুহিলপুর ইউনিয়নের সাক্ষরতার হার ৪৪.৭%।
খাল ও নদী
সুহিলপুর বাজারের পূর্বদিকে খলাপাড়া তিতাস নদী
দর্শনীয় স্থান
হলাপাড়া তিতাস নদীর পাড় ঘেসে অবস্থিত জিল্লুর রহমান পার্ক,
ব্রহ্মাকুমারী
ব্রহ্মাকুমারী (সংস্কৃত:  ब्रह्माकुमारी, "ব্রহ্মাবাবার কন্যা" ) হল কঠোর সহস্রাব্দ সংগঠন যারা আধ্যাত্মিক আন্দোলনের নেতৃত্ব দেয় যা ১৯৩০-এর দশকে সিন্ধুর হায়দরাবাদে উদ্ভূত হয়েছিল। তারা বিশ্বাস করে যে সমস্ত মানুষের অবশ্যই আসন্ন ও আকাঙ্খিত 'বিশ্বের সমাপ্তির' সময়ে মৃত্যু হবে যাকে তারা "ধ্বংস" বলে, এবং ৯০০,০০০ বিশ্বস্ত ব্রহ্মাকুমারী অনুসারীরা পৃথিবীতে স্বর্গের উত্তরাধিকারী হবে। এই আন্দোলনটি লেখরাজ কৃপালানি দ্বারা প্রতিষ্ঠিত হয়েছিল। সংগঠনটি আন্দোলনে নারীদের গুরুত্বপূর্ণ ভূমিকার জন্য পরিচিত।
এটি এমন ধ্যান শেখায় যা দেহের বিপরীতে আত্মার পরিচয়ের উপর দৃষ্টি নিবদ্ধ করে। তারা বিশ্বাস করে যে সমস্ত আত্মা অভ্যন্তরীণভাবে শুদ্ধ এবং তাদের শিক্ষা আমাদের মূল শিক্ষাগুলি পুনরায় শিখতে সাহায্য করে যে ঈশ্বর সমস্ত কল্যাণের উৎস, সীমাহীন ভালবাসা। সংস্থাটি জাতি, জাতীয়তা, ধর্ম ও লিঙ্গের মতো দেহের সাথে যুক্ত স্তরগুলিকে অতিক্রম করতে শেখায় এবং এটি "আত্মা-চেতনা" নামে পরিচিত বৈশ্বিক সংস্কৃতি প্রতিষ্ঠার আকাঙ্ক্ষা করে।
২০০৮ সালে, আন্দোলনটি ১০০টি দেশে ৮৫০০ টিরও বেশি কেন্দ্র সহ ৮২৫,০০০ এর বেশি নিয়মিত ছাত্র থাকার দাবি করে।
শামসুদ্দীন আহমেদ
শহীদ শামসুদ্দীন আহমেদ (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
শহীদ শামসুদ্দীন আহমেদের জন্ম কুষ্টিয়া জেলার মিরপুর উপজেলার মহিষখোলা গ্রামে। তার বাবার নাম হাউস সরদার এবং মায়ের নাম জরিমন নেছা। তার স্ত্রীর নাম আনোয়ারা খাতুন ওরফে আনারজান। তাদের দুই মেয়ে ও দুই ছেলে।
কর্মজীবন
শামসুদ্দীন আহমেদ ১৯৭১ সালে কৃষিকাজের পাশাপাশি রাজনীতির সঙ্গেও যুক্ত ছিলেন। দশম শ্রেণী পর্যন্ত পড়াশোনা করেছিলেন। তখন তার বয়স ছিল ৩২ বছর। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। সেখানে প্রশিক্ষণ নিয়ে যুদ্ধ করেন ৮ নম্বর সেক্টরের শিকারপুর সাব-সেক্টরে। কুষ্টিয়া জেলার মিরপুর ও দৌলতপুর উপজেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।
বয়ড়া ইউনিয়ন, হরিরামপুর
বয়ড়া ইউনিয়ন বাংলাদেশের মানিকগঞ্জ জেলার অন্তর্গত হরিরামপুর উপজেলা একটি ইউনিয়ন।
প্রশাসনিক কাঠামো
বয়ড়া ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী বয়ড়া ইউনিয়নের মোট জনসংখ্যা ১৬,৬৩০ জন।
বয়ড়া ইউনিয়নেরগ্রাম ভিত্তিক লোকসংখ্যা
আরও দেখুন
আটিগ্রাম ইউনিয়ন
মানিকগঞ্জ সদর উপজেলা
ইমরান নাজির
ইমরান নাজির (জন্ম: ১৬ ডিসেম্বর ১৯৮১) হলেন একজন পাকিস্তানি ক্রিকেটার। নাজির পাকিস্তান জাতীয় ক্রিকেট দলের হয়ে উদ্বোধনী ব্যাটসম্যান হিসেবে খেলে থাকেন।
খেলোয়াড়ী জীবন
নাজির ১৯৯৯ সালের মার্চে শ্রীলঙ্কা জাতীয় দলের বিরুদ্ধে টেস্ট ক্রিকেটে অভিষেক হয় এবং তার একদিনের আন্তর্জাতিক খেলায় ভারতে একই দলের বিরুদ্ধে অভিষেক হয়েছিল। তিনি ১৯৯৯-২০০২ সাল পর্যন্ত ৮টি টেস্ট ম্যাচ খেলেছেন।
ব্যক্তিগত জীবন
ইমরান নাজির অ্যাম্বার হাফিজ বিয়ে করেন। তার বিবাহ অনুষ্ঠান ২০০৯ সালে অনুষ্ঠিত হয়। ইমরান নাজির বলেন যে তার বড় ভাই ছোটবেলায় তার ক্রিকেট আদর্শ ছিল।
ফিফার যোগ্যতার নিয়ম
ফুটবলের নিয়ন্ত্রক সংস্থা হিসাবে, ফিফা সেই নিয়মগুলি বজায় রাখা এবং প্রয়োগ করার জন্য দায়ী যা নির্ধারণ করে যে কোনও অ্যাসোসিয়েশন ফুটবল খেলোয়াড় আনুষ্ঠানিকভাবে স্বীকৃত আন্তর্জাতিক প্রতিযোগিতা এবং বন্ধুত্বপূর্ণ ম্যাচে একটি নির্দিষ্ট দেশের প্রতিনিধিত্ব করার যোগ্য কিনা। বিংশ শতাব্দীতে, ফিফা একজন খেলোয়াড়কে যে কোনো জাতীয় দলের প্রতিনিধিত্ব করার অনুমতি দেয়, যতক্ষণ না খেলোয়াড় সেই দেশের নাগরিকত্ব ধারণ করে। ২০০৪ সালে, কিছু দেশে বিদেশী খেলোয়াড়দের স্বাভাবিকীকরণের দিকে ক্রমবর্ধমান প্রবণতার প্রতিক্রিয়া হিসাবে, ফিফা একটি উল্লেখযোগ্য নতুন রায় কার্যকর করে যার জন্য একজন খেলোয়াড়কে তারা প্রতিনিধিত্ব করতে চান এমন যেকোনো দেশের সাথে একটি "স্পষ্ট সংযোগ" প্রদর্শন করতে হবে। ফিফা প্রতিযোগিতামূলক আন্তর্জাতিক ম্যাচের ফলাফল উল্টে দেওয়ার জন্য তার কর্তৃত্ব ব্যবহার করেছে যাতে অযোগ্য খেলোয়াড় রয়েছে।
ইতিহাস
দুই বা তিনটি পৃথক দেশের প্রতিনিধিত্বকারী খেলোয়াড়দের 20 শতকের অন্যান্য উদাহরণ হল:
এতে শত শত খেলোয়াড় অন্তর্ভুক্ত নয় যাদের দল ভূ-রাজনৈতিক সীমানার পরিবর্তনের কারণে প্রভাবিত হয়েছিল যেমন পূর্ব জার্মানি / জার্মানি, সোভিয়েত ইউনিয়ন / ইউক্রেন, যুগোস্লাভিয়া / ক্রোয়েশিয়া ।
তদুপরি, কিছু আন্তর্জাতিক খেলোয়াড় অনানুষ্ঠানিক আন্তর্জাতিক ম্যাচে ফিফা-স্বীকৃত অন্য দেশের হয়ে খেলেছেন, অর্থাৎ ফিফা দ্বারা সম্পূর্ণ আন্তর্জাতিক হিসাবে স্বীকৃত নয়। এই বিভাগে অন্তর্ভুক্ত:
আধুনিক পরিবর্তন
জানুয়ারী ২০০৪-এ, একটি নতুন শাসন কার্যকর হয় যা একজন খেলোয়াড়কে যুব আন্তর্জাতিক স্তরে একটি দেশের প্রতিনিধিত্ব করতে এবং অন্যটি সিনিয়র আন্তর্জাতিক স্তরে প্রতিনিধিত্ব করার অনুমতি দেয়, তবে শর্ত থাকে যে খেলোয়াড়টি তাদের ২১তম জন্মদিনের আগে আবেদন করে। এটি করা প্রথম খেলোয়াড় ছিলেন অন্তর ইয়াহিয়া, যিনি ২০০৪ সালের অলিম্পিক গেমসের বাছাইপর্বের আলজেরিয়ার প্রতিনিধিত্ব করার আগে ফ্রান্সের অনূর্ধ্ব-১৮ দলের হয়ে খেলেছিলেন। আরও সাম্প্রতিক উদাহরণের মধ্যে রয়েছে সোনে আলুকো, যিনি ইংল্যান্ডের অনূর্ধ্ব-১৯ এবং নাইজেরিয়ার হয়ে ক্যাপস খেলেন, এবং অ্যান্ড্রু ড্রাইভার, স্কটল্যান্ড জাতীয় দলের জন্য প্রতিশ্রুতিবদ্ধ ইংল্যান্ডের অনূর্ধ্ব-২১ সাবেক প্রতিনিধি।
২০০৪ সালের মার্চ মাসে, ফিফা আন্তর্জাতিক যোগ্যতার বিষয়ে তার বৃহত্তর নীতি সংশোধন করে। এটি কাতার এবং টোগোর মতো কিছু দেশে ক্রমবর্ধমান প্রবণতার প্রতিক্রিয়া হিসাবে জানা গেছে, অন্যত্র জন্মগ্রহণ করা এবং বেড়ে ওঠা খেলোয়াড়দের স্বাভাবিক করার জন্য যাদের নাগরিকত্বের তাদের নতুন দেশের সাথে কোনও আপাত পূর্বপুরুষের লিঙ্ক নেই।
জরুরী ফিফা কমিটির রায়ে বিচার করা হয়েছে যে খেলোয়াড়দের অবশ্যই এমন একটি দেশের সাথে একটি "স্পষ্ট সংযোগ" প্রদর্শন করতে সক্ষম হবে যেখানে তারা জন্মগ্রহণ করেনি কিন্তু প্রতিনিধিত্ব করতে চায়। এই শাসনে স্পষ্টভাবে বলা হয়েছে যে, এই ধরনের পরিস্থিতিতে, খেলোয়াড়ের অবশ্যই অন্তত একজন পিতা-মাতা বা দাদা-দাদি থাকতে হবে যিনি সেই দেশে জন্মগ্রহণ করেছিলেন, অথবা খেলোয়াড়কে অবশ্যই কমপক্ষে দুই বছর ধরে সেই দেশে বসবাস করতে হবে।
২০০৭ সালের নভেম্বরে, ফিফা সভাপতি সেপ ব্লাটার বিবিসিকে বলেছিলেন: "যদি আমরা এই প্রহসন বন্ধ না করি, যদি আমরা ব্রাজিল থেকে ইউরোপ, এশিয়া এবং আফ্রিকার দিকে আক্রমণকারীদের যত্ন না করি, তাহলে ২০১৪ বা ২০১৮ বিশ্বকাপে, ৩২ টি দলের মধ্যে আপনার ১৬ জন ব্রাজিলিয়ান খেলোয়াড় থাকবে।"
জাতীয় দলগুলির সাথে জড়িত প্রতিযোগিতার অখণ্ডতা রক্ষার জন্য ব্লাটারের প্রচেষ্টার অংশ হিসাবে ২০০৮ সালের মে মাসে ফিফার কংগ্রেসে একটি নির্দিষ্ট দেশের সাথে জন্ম বা পূর্বপুরুষের সংযোগ নেই এমন খেলোয়াড়দের জন্য বসবাসের প্রয়োজনীয়তা দুই থেকে পাঁচ বছর বাড়ানো হয়েছিল।
প্রাসঙ্গিক বর্তমান ফিফা আইন, অনুচ্ছেদ ৭: একটি নতুন জাতীয়তা অর্জন, বলে:
মানদণ্ডের অধীনে সাধারণত, একজন খেলোয়াড়ের পক্ষে বেশ কয়েকটি জাতীয় দলের প্রতিনিধিত্ব করার পছন্দ থাকা সম্ভব। জাতীয় দলের ম্যানেজার এবং স্কাউটদের জন্য খেলোয়াড়দের তাদের ফিফা জাতীয়তা পরিবর্তন করতে রাজি করার চেষ্টা করা অস্বাভাবিক নয়; জুন ২০১১ সালে, উদাহরণস্বরূপ, স্কটল্যান্ডের ম্যানেজার ক্রেইগ লেভেন নিশ্চিত করেছেন যে তার সহকর্মীরা ভবিষ্যতে স্কটল্যান্ডের প্রতিনিধিত্ব করার জন্য তাকে প্ররোচিত করার জন্য মার্কিন যুক্তরাষ্ট্রের অনূর্ধ্ব-১৭ আন্তর্জাতিক জ্যাক ম্যাকবিনের সাথে একটি সংলাপ শুরু করেছে। গ্যারেথ বেলকে ইংল্যান্ডের হয়ে খেলার সম্ভাবনা সম্পর্কে জিজ্ঞাসা করা হয়েছিল, তিনি তার দাদীর মাধ্যমে ইংরেজ বংশোদ্ভূত ছিলেন, কিন্তু শেষ পর্যন্ত তিনি তার জন্মের দেশ ওয়েলসের প্রতিনিধিত্ব করার সিদ্ধান্ত নেন।